Vadims Vasiļevskis

Vadims Vasiļevskis (dzimis  Rīgā) ir bijušais latviešu vieglatlēts, kurš startēja šķēpa mešanas sacensībās.  sudraba medaļas ieguvējs. Viņa personiskais rekords ir 90,73 m, ko uzstādīja 2007. gadā Tallinā. Tas ir pašreizējais Latvijas rekords un V. Vasiļevski ierindo 10. vietā visu laiku labāko šķēpa metēju rangā (neskaitot rezultātus ar vecās konstrukcijas šķēpu).IAAF.org visu laiku labāko šķēpa metēju saraksts 2014. gadā noslēdzis profesionālā sportista karjeru. Par sasniegumiem sportā saņēmis Triju Zvaigžņu ordeni.

Visu karjeru līdz neveiksmīgajām  trenējās pie Valentīnas Eidukas.

Izglītību ieguvis Latvijas Sporta Pedagoģijas akadēmijā. V. Vasiļevskis ir šķīries, ir meita un dēls.

 Karjera 
1999. gada Pasaules jaunatnes čempionātā (dalībnieki met 700 g smagos šķēpus) Polijā viņš nekvalificējās finālam, kvalifikācijā šķēpu raidot 60,02 m tālumā. 2000. gada Pasaules čempionātā junioriem Čīlē V. Vasiļevskis ar 68,14 m tālu metienu izcīnīja 8. vietu. 2001. gadā notikušajā Eiropas junioru čempionātā sportists izcīnīja 7. vietu (70,59 m). 2002. gada Eiropas čempionātā V. Vasiļevskis kvalifikācijā šķēpu raidīja 78,20 m tālumā un ieņēma 16. vietu, tādējādi nekvalificējoties finālam. 2003. gada Eiropas U-23 čempionātā sportists ar 72,39 m tālu raidījumu ieņēma 7. vietu. Tajā pašā gadā notikušajā Eiropas kausā latvietis izcīnīja 2. vietu (76,81 m). 2003. gadā iekļauts Latvijas Olimpiskās vienības sastāvā. 2004. gada Eiropas kausā ziemā Latvijas sportists svinēja uzvaru ar 82,44 m tālu metienu.

V. Vasiļevskis nesa Latvijas karogu 2004. gada vasaras olimpisko spēļu atklāšanas ceremonijā, tajās negaidīti izcīnīja sudraba medaļu ar jaunu personisko rekordu 84,95 m, piekāpjoties tikai norvēģim Andrēasam Tūrkildsenam un kļūstot par piekto Latvijas olimpisko medaļnieku šķēpa mešanā pēc Ineses Jaunzemes, Elvīras Ozoliņas, Jāņa Lūša un Daiņa Kūlas. 2004. gada IAAF World Athletics Final sacensībās viņš ieņēma 8. vietu. Viņš pretendēja uz Eiropas gada labākā vieglatlēta titulu.

2005. gada Pasaules čempionātā V. Vasiļevskis startēja neveiksmīgi — nekvalificējās finālam un ar 76,16 m tālu raidījumu ierindojās 16. vietā. 2006. gada maija beigās viņam izdevās trīs sacensībās trīs dienās pēc kārtas uzstādīt augstvērtīgus rezultātus — mest pāri 88 metru atzīmei.  sacensībās Desavā, Vācijā, V. Vasiļevskis šķēpu raidīja 88,12 m tālumā, kas bija jauns sportista personiskais rekords un jauns Latvijas rekords (iepriekšējais rekords piederēja Ērikam Ragam — 86,47 m), dienu vēlāk "Rīga'2006" sacensībās Rīgā viņš kļuva par pirmo Latvijas šķēpa metēju, kurš jaunās konstrukcijas šķēpu raidījis tālāk par 90 metriem — 90,43 m, uzlabojot savu Latvijas rekordu. Vēl dienu vēlāk V. Vasiļevskis sacensībās Ventspilī šķēpu raidīja 88,53 m tālumā. Viņš piedalījās 2006. gada Eiropas čempionātā, kur ar 83,21 metrus tālu metienu ierindojās 4. vietā. Šajā vietā viņš palika arī 2006. gada IAAF World Athletics Final sacensībās (83,26 m).

2007. gadā V. Vasiļevskis uzvarēja Universiādē Bangkokā (83,92 m). 2007. gada jūnijā viņš sacensībās Vācijā meta šķēpu 94,29 metru tālumā, taču pārkāpuma dēļ šis metiens netika ieskaitīts.Vasiļevskis varēja kļūt par otru tālāko šķēpa metēju vēsturē , apollo.lv Nedaudz pietrūkstot līdz medaļām, ceturtais viņš palika 2007. gada Pasaules čempionātā (85,19 m), kvalifikācijā latvietis šķēpu raidīja 87,37 m tālumā. 2007. gada 22. jūlijā sacensībās Tallinn'2007 sportists uzstādīja jaunu Latvijas rekordu — 90,73 m.

V. Vasiļevskis nesa Latvijas karogu arī  atklāšanas ceremonijā, tādējādi kļūstot par pirmo sportistu, kas Latvijas karogu nesis divās olimpiskajās spēlēs, pie tam — pēc kārtas. Starts Pekinas olimpiskajās spēlēs gan bija pieticīgāks kā iepriekšējās olimpiskajās spēlēs un V. Vasiļevskis palika 9. vietā (81,32 m), lai gan kvalifikācijā uzrādīja labāku sniegumu (83,51 m). Taču IAAF World Athletics Final sacensībās V. Vasiļevskis, šķēpu raidīdams 86,65 m tālumā, guva uzvaru.

2009. gada Pasaules čempionātā viņš pārliecinoši kvalificējās finālam ar 86,69 m. Taču finālā, tāpat kā 2007. gada Pasaules čempionātā ierindojās 4. vietā, šķēpu raidot 82,37 m tālumā. 4. vietu V. Vasiļevskis ieņēma arī 2009. gada IAAF World Athletics Final sacensībās (81,86 m).

2010. gada Eiropas čempionātā viņš startēja neveiksmīgi un ieņēma pēdējo vietu kvalifikācijā ar rezultātu 67,56 m. Arī 2011. gada Pasaules čempionātā V. Vasiļevskis nekvalificējās finālam, šoreiz ar 75,23 m tālu metienu ierindojoties 25. vietā.

2012. gada Eiropas čempionātā viņam kvalifikācijā visi trīs metieni netika ieskaitīti, tādējādi sportists palika bez rezultāta. Neilgi pirms  interneta portālā ss.lv viņš pārdošanai izlika savu Atēnu olimpiskajās spēlēs izcīnīto sudraba medaļu, lai "pievērstu uzmanību sliktajai finansiālajai situācijai", tomēr medaļai neatradās pircēji. Londonas olimpiskajās spēlēs viņš kvalifikācijā labākajā mēģinājumā šķēpu raidīja 72,81 metru tālumā un ierindojās 38. vietā, nekvalificējoties finālsacensībām. Lai arī pēc starta olimpiskajās spēlēs paziņojis, ka pēc 2012. gada sezonas beigs sportista karjeru, tomēr tā paša gada oktobrī paziņoja par karjeras turpināšanu.

2013. gada Pasaules čempionātā Maskavā, Krievijā, izcīnīja 15. vietu.

Pēc karjeras beigām vairākus gadus strādājis Anglijā, pēc tam Latvijā par tālbraucēju šoferi.

 Personiskie rekordi 
 Disciplīna  Rezultāts  Datums  Vieta  Piezīmes Šķēpa mešana  90,73 m      Latvijas rekords Šķēpa mešana (700 g)  60,02 m      

 Sasniegumi 
2000Pasaules čempionāts junioriem8. vieta68,14 m2002Eiropas čempionāts16. vieta78,20 m2004Olimpiskās spēles2. vieta84,95 mIAAF World Athletics Final8. vieta76,28 m2005Pasaules čempionāts16. vieta76,16 m2006Eiropas čempionāts4. vieta83,21 mIAAF World Athletics Final4. vieta83,26 m2007Pasaules čempionāts4. vieta85,19 m2008Olimpiskās spēles9. vieta81,32 mIAAF World Athletics Final1. vieta86,65 m2009Pasaules čempionāts4. vieta82,37 mIAAF World Athletics Final4. vieta81,86 m2010Eiropas čempionāts23. vieta67,56 m2011Pasaules čempionāts25. vieta75,23 m2012Eiropas čempionāts—Nav rezultātaOlimpiskās spēles38. vieta72,81 m2013Pasaules čempionāts15. vieta79,68

 Sezonu labākie rezultāti 
 Gads  Rezultāts  Vieta  Datums200073,07 m200173,25 m200281,92 m200377,81 m200484,95 m200581,30 m200690,43 m200790,73 m200886,65 m200990,71 m201084,08 m201188,22 m201286,50 m201382,79 m

 Atsauces 

 Ārējās saites 

 LVS profils
 LOV profils

Kategorija:1982. gadā dzimušie
Kategorija:Rīgā dzimušie
Kategorija:Latvijas vieglatlēti
Kategorija:Šķēpa metēji
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Latvijas olimpiskie sudraba medaļnieki
Kategorija:Latvijas olimpiskie medaļnieki
Kategorija:Triju Zvaigžņu ordeņa kavalieri
Kategorija:Olimpiskie sudraba medaļnieki vieglatlētikā